# Йәштәр хоккей лигаһы

Йәштәр хоккей лигаһы чемпионаты (ЙХЛ йә ЙХЛ-А, рус. Молодёжная хоккейная лига) — КХЛ клубтары, Рәсәй хоккей федерацияһы һәм КХЛ етәкселегенең 2009 йылдың 26 мартындағы йыйылыш ҡарары менән ойошторолған йәштәр хоккей клубтарының чемпионаты.
ЙХЛ чемпионатында 4 илдән 34 команда ҡатнаша.
ЙХЛ чемпионатының ғәмәлдәге чемпионы — «Локо» хоккей клубы. Ярославль комндаһы Харламов кубогын өс тапҡыр яулай.

# Йәштәр хоккей лигаһы
## Тарихы һәм ҙурайыуы
### 2009—2019

2009 йылдың 26 мартында КХЛ клубтары, Рәсәй хоккей федерацияһы һәм КХЛ етәкселегенең берлектәге йыйылышында «Йәштәр хоккей лигаһы»н ойоштороу тураһында ҡара ҡабул ителә.
2009/2010 йылдар миҙгелендә лигала 22 команда ҡатнаша. Тәүге чемпионат 2009 йылдың 4 сентябрендә МВД һәм «Красная Армия» хоккей клубтары уйындары менән башлана.
Юғары хоккей лигаһында сығыш яһаған «Крылья Советов» хоккей клубынан айырым булған һәм Мәскәүҙә урынлашҡан «Крылья Советов» командаһы үткән миҙгелдә ҡатнаша. 2010 йылдың йәй ваҡытында был командалар бер-береһенә ҡушыла. Ҙурҙар командаһы Юғары хоккей лигаһында уйнай, ә йәштәр командаһы Дмитров ҡалаһына күсә һәм Йәштәр хоккей лигаһында ҡатнаша.
Үткән миҙгелдә «Динамо» (Мәскәү) һәм «Шериф» (Балашиха) йәштәр командалаы сығыш яһай. Континенталь хоккей лигаһында уйнаған «Динамо» һәм ХК МВД командалары бер-береһенә ҡушылғас, ошо команданың бер генә йәштәр командаһы була һәм ул «Шериф» исеме аҫтында Тверь ҡалаһына күсә.
ЙХЛ составына яңы командалар инә: «Минские зубры», ХК «Рига», «Юность» (Минск), «Газовик» (Төмән), «Белые Тигры» (Ырымбур), «Олимпия» (Кирово-Чепецк), «Серебряные Львы» (Санкт-Петербург). Тимәк лига халыҡ-ара статусын ала. Шулай уҡ «Феникс» командаһы «Химик» тип исемен үҙгәртә.
2011 йылдың 27 июнендә Йәштәр хоккей лигаһының беренселеге барлыҡҡа килә. ЙХЛ чемпионаты составына Попрад ҡалаһындағы «Лев» хоккей клубының йәштәр командаһы «Татранские Волки» командаһы инә.
27 апрель 2012 йылда лигаға Чехияның «Энергия» хоккей клубы керә . 27 июль 2012 йылда ЙХЛ составына Венгриялағы «Патриот» командаһы керә.
Был миҙгелдә «Татранские волки» командаһы ҡатнашмай.
2013 йылдың 19 июнендә лига рәсми рәүештә ете команда алына в лигу: «Молодая Гвардия» (Донецк, Украина), «Динамо» (Санкт-Петербург), «Горняк» (Учалы), «Ред Булл» (Зальцбург, Австрия), «Беркуты Кубани» (Краснодар), «Эльта» (Липецк) һәм (Белгород ҡалаһынан команда) . Уларҙың өсәүһе ЙХЛ чемпионатында уйнай: «Молодая Гвардия», «Динамо» һәм «Ред Булл».
Перспективала Эстония һәм Польша илдәренән командаларҙың инеүе була.
28 сентябрь 2013 йылда «Патриот» командаһының финанс ҡыйынлыҡтар арҡаһында турнирҙан сығыуы билдәле була. Уларҙың уйынсыларға һәм тренерҙарға бурыстары 45000 евроға тиң була.
«Барс» хоккей клубы 2014/2015 йылдар миҙгеленән башлап Юғары хоккей лигаһына күсә һәм уның урынына «Ирбис» командаһы ЙХЛ составына инә.
Йәштәр хоккей лигаһы беренселеге чемпионы һәм Региондар кубогы яулаусы «Беркуты Кубани» (Краснодар) командаһы ЙХЛ составына инә. Украиналағы тотороҡһоҙ хәлдәр арҡаһында «Молодая Гвардия» командаһы 2014/2015 йылдар миҙгелен үткәрергә мәжбүр була. Южно-Сахалинск ҡалаһындағы «Сахалинские Акулы» командаһы ЙХЛ чемпионатында ҡатнашыу өсөн рөхсәт ала.
Конкуренцияны һәм көсөргәнешле уйындарҙы күбәйтер өсөн 2015/2016 йылдар миҙгелендә командалар һаны 32 тиклем әҙәйә, ә уйындар һаны 44 тиң була. Лига составынан сыҡҡан командалар эсендә «Юность» (Минск), «Энергия» (Карловы Вары), «Ред Булл» (Зальцбург), «Юниор» (Ҡурған), «Капитан» (Ступино) «Челны» (Яр Саллы), «Кристалл» (Бердск) һәм «Химик» (Воскресенск) командалары бар. «Динамо-Шинник» командаһы урынына «Динамо-Раубичи» хоккей клубы килә. «Беркуты Кубани» командаһы финанс мәсьәләләре булғанға күрә чемпионат составынан сыға. Рәсәйҙең хоккей буйынса юниорҙар йыйылма командаһы был миҙгелдә ЙХЛ чемпионатында ҡатнашасаҡ.
2016 йылда «Крылья Советов» хоккей клубы был миҙгелдән башлап мәскәүҙең «Спартак» командаһының йәштәр клубы булараҡ лига составына керә. 2016 йылдың 15 июнендә «Адмирал» хоккей клубы ЙХЛ чемпионатында Примор крайынан үҙенең «Тайфун» исемле йәштәр командаһы булыуы тураһында иғлан итә.. Ул «Сахалинские Акулы» командаһын алмаштырасаҡ. Шулай уҡ лига составынан Рәсәй юниорҙар йыйылма командаһы, «Олимпия» һәм «Динамо-Раубичи» клубтары сыға. Ҡаҙағстандандан «Алтай» һәм Әлмәттән Спутник командалары лига составын тулыландыра. Тимәк, үткән миҙгелдәге кеүек командалар һаны үҙгәрмәй ҡала.
2017/2018 миҙгелендә үткән чемпионаттың 31 командаһына тағы ике клуб өҫтәлә. Ҡытайҙан «Куньлунь Ред Стар Юниор» Ригала уйнаясаҡ, ә Ступино ҡалаһынан «Капитан» хоккей клубы лигаға яңынан ҡайта. Балашиханан МВД хоккей клубы урынына Мәскәүҙән «Динамо» хоккей клубы килә.
Командалар һаны киләһе йылда шул 33 булып тороп ҡала. «КРС Юниор» Риганан Ҡытайҙың Харбин ҡалаһына күсә һәм «КРС Хэйлунцзян» тип аталасаҡ, ә «СКА-Серебряные Львы» урынын «СКА-Варяги» командаһы ала.

# Йәштәр хоккей лигаһы
## Тарихы һәм ҙурайыуы
### 2019 йылдан алып

2019 йылдың йәйендә «Динамо» хоккей клубы Мәскәүҙән Тверь ҡалаһына күсә, Ҡытайҙан «Куньлунь Ред Стар Хэйлунцзян» клубын «ОЭРДЖИ Юниор» алмаштыра, Сахалин өлкәһенән «Сахалинские Акулы» лига составына ҡайталар, ә Мәскәү өлкәһенән «Атланты» хоккей клубы исемен «Атлант» тигәнгә үҙгәртә.

# Йәштәр хоккей лигаһы
## Миҙгел форматы

Бөтә 34 команда 2 конференцияға бүленешәләр: Көнсығыш һәм Көнбайыш конференциялары. 2016/17 йылдар миҙгеленә тиклем конференциялар эсендә дивизиондар бар ине. Ә шул миҙгелдән башлап дивизиондарға командалар бүленмәй башлай. Һәр команда үҙ конференцияһы командаларының һәр-береһе менән даими чемпионатта дүртешәр осрашыу уҙғара. Ә икенсе конференциялағы командалар менән осрашмайҙар. Тимәк һәр команда 64 уйын үткәрәсәк.
2018/2019 йылдар миҙгеленән алып ЙХЛ чемпионатында бар еңеү өсөн ике мәрәй бирәләр, өҫтәмә ваҡытта йә буллитар серияһында еңелгәнгә бер мәрәй менән баһалайҙар.
Плей-офф ярыштарына һәр конференциянан иң көслө һигеҙ команда сыға. 1/8 һәм сирекфиналдар уйындары конференциялар эсендә үтә, ә ярымфиналда командалар киҫешәләр: көнсығыш конференцияһының иң көслө командаһы көнбайыштаға көсһөҙөрәк команда менән уйнай, ә ҡалған командалар икенсе параны төҙөйҙәр. Финалға тиклем сериялар өс еңеүгә тиклем дауам итә. Финалда ярымфинал еңеүселәре дүрт еңеүгә тиклем осраша. Еңеүсегә Харламов кубогы бирелә.

# Йәштәр хоккей лигаһы
## ЙХЛ етәкселеге

* Алексей Алексей улы Морозов — ЙХЛ идара итеүсе директоры
* Игорь Николай улы Ромашин — ярыштарҙы үткәреү буйынса директор
* Евгения Агамалиева — коммуникациялар һәм сит бәйләнештәр буйынса директор
* Анатолий Захаров — ЙХЛ судейлығы департаменты етәксеһе

# Йәштәр хоккей лигаһы
## ЙХЛ идараһы
### Рәйес

* Александр Иван улы Медведев — ААЙ «Газпром» идараһының рәйесе урынбаҫары

# Йәштәр хоккей лигаһы
## ЙХЛ идараһы
### Идара ағзалары

* Морозов Алексей Алексеевич — ЙХЛ идара директоры һәм йәштәр хоккейын үҫтереү буйынса КХЛ вице-президенты
* Ротенберг Роман Борис улы — Рәсәй хоккей федерацияһының (РХФ) беренсе вице-президенты, КХЛ идараһының рәйесе урынбаҫары, СКА хоккей клубы вице-президенты
* Гросс Олег Иаганесович — «Автомобилист» хоккей клубы генераль директоры
* Ғәрифуллин Алмаз Миннехан улы — ЦСКА хоккей клубының спорт директоры
* Кикнадзе Александр Васильевич — хоҡуҡлы идара итеү башлығы — КХЛ дисциплинар комитеты рәйесе
* Кобылянский Георгий Викторович — КХЛ вице-президенты
* Крылова Алена Борисовна — «Крылья Советов» хоккей клубының балалар һәм үҫмерҙәр спорт мәктәбенең директоры
* Ни-Ли Павел Геннадьевич — «Спартак» хоккей клубы спорт директоры
* Фисько Вадим Алексеевич — СКА хоккей клубы генераль директоры
* Алексей Морозов — РФ спорт министрлығының халыҡ-ара бергә эшләү һәм ҡышҡы спорт төрҙәрен үҫтереү департаменты директоры
* Юрзинов Владимир Владимирович — хоккей буйынса атҡаҙанған спорт мастеры. Латвия ССР-ы, Советтар Союзы һәм Рәсәйҙең атҡаҙанған тренеры
* Киреев Алексей Викторович — РХФ башҡарма директорының урынбаҫары

# Йәштәр хоккей лигаһы
## Командалар

    Бындағы мәғлүмәт 2019/2020 йылдар миҙгеленә ҡарата күрһәтелгән
| Команда | Ҡала | Арена (ҙурлығы) | Нигеҙләнгән | Лигала | Партнёрлыҡ командаһы | Баш тренер |
| Көнбайыш конференцияһы |||||||
| Алмаз | Череповец | Боҙло һарай (6 064) | 2009 | 2009 | Северсталь | Евгений Ставровский |
| Амурские Тигры | Хабаровск | Платинум Арена (7 100) | 2010 | 2010 | Амур | Андрей Киселев |
| Атлант | Мытищи | Арена Мытищи (7 000) | 2009 | 2009 | — | Андрей Лунёв |
| Динамо СПб | Санкт-Петербург | «Юбилейный» СК (1 500) | 2013 | 2013 | Динамо (Санкт-Петербург) | Егор Башкатов |
| Динамо Т | Тверь | «Юбилейный» СҺ (2 000) | 2009 | 2017 | Динамо (Мәскәү) | Ярослав Люзенков |
| Капитан | Ступино | В. Бобров ис. БСК (1 800) | 1999 | 2017 | Сочи | Вячеслав Долишня |
| Красная Армия | Мәскәү | ЦСКА БСК (5 600) | 2009 | 2009 | ЦСКА | Александр Левицкий |
| Крылья Советов | Мәскәү | «Крылья Советов» СҺ (5 400) | 1947 | 2016 | Спартак | Александр Трофимов |
| Локо | Ярославль | Арена 2000 (9 070) «Локомотив» КФСК (1 500) | 2009 | 2009 | Локомотив | Игорь Меляков |
| ОЭРДЖИ Юниор | Пекин | «Volvo» СҮ (1 300) | 2017 | 2018 | Куньлунь Ред Стар | |
| Рига | Рига | Inbox.lv (1 000) | 2010 | 2010 | Динамо (Рига) | Раймондс Вилкойтс |
| Русские Витязи | Чехов | «Витязь» БХҮ (3 300) | 2009 | 2009 | Витязь | Максим Бец |
| Сахалинские Акулы | Южно-Сахалинск | Арена Сити (1 000) | 2013 | 2019 | Адмирал | Сергей Бажухин |
| СКА-1946 | Санкт-Петербург | «Хоккей ҡаласығы» (1 000) | 2009 | 2009 | СКА | Лев Бердичевский |
| СКА-Варяги | Санкт-Петербург | «Хоккей ҡаласығы» (1 418) | 2010 | 2018 | СКА | Юрий Добрышкин |
| Спартак | Мәскәү | ЦСКА-Арена (2 700) | 2009 | 2009 | Спартак | Владимир Тюриков |
| Тайфун | Владивосток | Фетисов Арена (5 915) | 2016 | 2016 | Адмирал | Игорь Гаврилов |
| Көнсығыш конференцияһы |||||||
| Авто | Екатеринбург | «Уралец» МКК (5 570) | 2009 | 2009 | Автомобилист | Виталий Соловьев |
| Алтай | Усть-Каменогорск | Б. Александров ис. СҺ (4 400) | 2015 | 2016 | Торпедо (Усть-Каменогорск) | Александр Артеменко |
| Белые Медведи | Силәбе | «Трактор» боҙло арена (7 500) | 2009 | 2009 | Трактор | Алексей Заварухин |
| Ирбис | Ҡазан | Татнефть-Арена (9 300) | 2011 | 2011 | Ак Барс | Ильназ Загитов |
| Кузнецкие Медведи | Новокузнецк | «Кузнецких металлургов» СҺ (7 533) | 2009 | 2009 | Металлург (Новокузнецк) | Алексей Коледаев |
| Ладья | Тольятти | Лада-Арена (6 100) | 2009 | 2009 | Лада | Олег Белкин |
| Мамонты Югры | Ханты-Манси | «Ханты-Мансийск» БСҺ (2 000) | 2011 | 2011 | Югра | Дмитрий Бурлицкий |
| Омские Ястребы | Омск | «Авангард» ХҮ (200) | 2009 | 2009 | Авангард | Олег Угольников |
| Реактор | Түбәнге Кама | «Нефтехимик» СМК (5 500) | 2009 | 2009 | Нефтехимик | Вячеслав Касаткин |
| Сарматы | Ырымбур | «Звёздный» БҺ (2 500) | 2015 | 2015 | Южный Урал | Владимир Громилин |
| Сибирские Снайперы | Новосибирск | «Себер» КСК (7 384) | 2009 | 2009 | Себер | Дмитрий Гоголев |
| Снежные Барсы | Астана | Барыҫ-Арена (11 578) | 2011 | 2011 | Барыҫ | Сергей Старыгин |
| Спутник | Әлмәт | «Юбилейный» СҺ (2 200) | 2011 | 2012 | Нефтяник | Эдуард Дмитриев |
| Стальные Лисы | Магнитогорск | Арена-Металлург (7 700) | 2009 | 2009 | Металлург (Магнитогорск) | Юрий Панов |
| Толпар | Өфө | Салауат Юлаев СҺ (3 500) | 2009 | 2009 | Салауат Юлаев | Михаил Васильев |
| Тюменский Легион | Төмән | Спорт һарайы (3 346) | 2010 | 2010 | Рубин | Владимир Гусев |
| Чайка | Түбәнге Новгород | В. Коноваленко исемендә СҺ (4 200) | 2009 | 2009 | Торпедо (Түбәнге Новгород) | Николай Воеводин |

# Йәштәр хоккей лигаһы
## Еңеүселәр таблицаһы

| Сезон | Харламов кубогы эйәһе | Финалист | 3-сө урын | 4-се урын | Даими чемпионат еңеүсеһе |
| 2009/10 | Стальные Лисы | Кузнецкие Медведи | Толпар | Белые Медведи | Стальные Лисы |
| 2010/11 | Красная Армия | Стальные Лисы | Толпар | ЙХК Химик | Толпар |
| 2011/12 | Омские Ястребы | Красная Армия | Стальные Лисы | Мытищинские Атланты | Омские Ястребы |
| 2012/13 | Омские Ястребы | ЙХК Спартак | Мамонты Югры | ХК МВД | Омские Ястребы |
| 2013/14 | МХК Спартак | Красная Армия | Барс | Белые Медведи | Локо |
| 2014/15 | Чайка | СКА-1946 | Белые Медведи | Локо | Белые Медведи |
| 2015/16 | Локо | Чайка | Динамо | Сибирские Снайперы | Локо |
| 2016/17 | Красная Армия | Реактор | Кузнецкие Медведи | Алмаз | СКА-1946 |
| 2017/18 | Локо | СКА-1946 | Белые Медведи | Реактор | Локо |
| 2018/19 | Локо | Авто | СКА-1946 | Мамонты Югры | СКА-1946 |
| 2019/20 | | | | | |
* Иҫкәрмә:2011/12 һәм 2015/16 йылдар миҙгеленән башлап ярымфиналдарҙа еңелгән ике командаға ла бронза миҙалдары бирелә, ә йомғаҡлау таблицаһында өсөнсе урынды беренсе этапта һөҙөмтәләре яҡшыраҡ булған команда яулай.

# Йәштәр хоккей лигаһы
## Командаларҙың лигала һөҙөмтәләре

2009 йылда Лига нигеҙләнгәндән бирле ЙХЛ чемпионаттаында 47 команда ҡатнаша. Череповецтан «Алмаз» һәм Магнитогорскиҙан «Стальные Лисы» хоккей клубтары бер тапҡыр ҙа плей-офф ярыштарында ҡатнашмай ҡалмай. Таблицала ЙХЛ чемпионаттарында һәр миҙгелендә чемпионаттың даими өлөшөндә (һан — турнир таблицаһында урыны) һәм плей-оффта (төҫ менән күрһәтелгән) командаларҙың сығыш яһауҙарының һөҙөмтәләре күрһәтелгән.
| Команда | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 | 2020 |
| Локо | 5 | 11 | 8 | 17 | 1 | 2 | 1 | 4 | 1 | 4 | |
| Авто | 3 | 4 | 29 | 8 | 24 | 29 | 22 | 15 | 10 | 6 | |
| СКА-1946 | 6 | 18 | 11 | 9 | 17 | 8 | 10 | 1 | 2 | 1 | |
| Мамонты Югры | | | 14 | 7 | 6 | 6 | 21 | 17 | 3 | 2 | |
| Динамо СПб | | | | | 30 | 23 | 6 | 14 | 5 | 3 | |
| Толпар | 2 | 1 | 5 | 13 | 8 | 7 | 5 | 19 | 11 | 7 | |
| Алмаз | 11 | 15 | 2 | 10 | 14 | 17 | 7 | 12 | 9 | 9 | |
| Омские Ястребы | 6 | 3 | 1 | 1 | 5 | 5 | 2 | 18 | 20 | 13 | |
| Красная Армия | 8 | 6 | 10 | 25 | 7 | 13 | 12 | 2 | 6 | 5 | |
| Стальные Лисы | 1 | 2 | 4 | 2 | 20 | 16 | 4 | 5 | 7 | 8 | |
| Русские Витязи | 13 | 21 | 23 | 19 | 15 | 27 | 26 | 10 | 16 | 10 | |
| Спартак | 14 | 20 | 13 | 5 | 9 | 9 | 11 | 11 | 4 | 11 | |
| СКА-Варяги | | | | | | Б | Б | | Б | 12 | |
| Реактор | 7 | 14 | 19 | 20 | 16 | 14 | 9 | 3 | 13 | 14 | |
| Снежные Барсы | | | 16 | 27 | 26 | 15 | 13 | 24 | 21 | 15 | |
| Белые Медведи | 17 | 8 | 24 | 4 | 3 | 1 | 24 | 9 | 12 | 16 | |
| Крылья Советов | 4 | 17 | | | | | | 28 | 15 | 17 | |
| Ирбис | | | Б | Б | Б | 21 | 17 | 6 | 14 | 18 | |
| Сибирские Снайперы | 20 | 27 | 28 | 23 | 18 | 19 | 16 | 13 | 8 | 19 | |
| Спутник | | | | Б | Б | Б | Б | 25 | 32 | 20 | |
| Капитан | | | 25 | 26 | 38 | 22 | | | 33 | 21 | |
| Ладья | 21 | 29 | 32 | Б | 33 | 25 | 25 | 22 | 22 | 22 | |
| Динамо Т⁴ | 10 | | | | | | | | 18 | 23 | |
| Тюменский Легион | | 16 | 17 | 30 | 27 | 31 | 30 | 30 | 28 | 24 | |
| Амурские Тигры | | 7 | 12 | 22 | 34 | 33 | 15 | 20 | 29 | 25 | |
| Сарматы | | | | | | | 18 | 8 | 17 | 26 | |
| ХК Рига | | 9 | 15 | 16 | 12 | 18 | 23 | 29 | 30 | 27 | |
| Атлант⁵ | 18 | 10 | 7 | 3 | 19 | 3 | 27 | 27 | 25 | 28 | |
| Тайфун | | | | | | | | 26 | 27 | 29 | |
| Чайка | 15 | 23 | 20 | 18 | 13 | 4 | 8 | 16 | 19 | 30 | |
| Кузнецкие Медведи | 19 | 25 | 9 | 15 | 23 | 32 | 14 | 7 | 24 | 31 | |
| Алтай | | | | | | | Б | 31 | 31 | 32 | |
| ОЭРДЖИ Юниор³ | | | | | | | | | 26 | 33 | |
| Сахалинские Акулы | | | | | | 34 | 28 | | | | |
| СКА-Серебряные Львы | | 28 | 22 | 24 | 31 | 26 | 19 | 21 | 23 | | |
| ХК МВД² | 9 | 22 | 21 | 11 | 4 | 10 | 20 | 23 | | | |
| Олимпия | | 26 | 31 | Б | 35 | 35 | 29 | | | | |
| Рәсәй U18 | | | | | | | 3 | | | | |
| Динамо-Раубичи | | | | | | | 31 | | | | |
| Белые Тигры | | 13 | 27 | 28 | 37 | 30 | | | | | |
| Ред Булл | | | | | 21 | 28 | | | | | |
| Юность | | 24 | 26 | 32 | 22 | 20 | Б | | | | |
| Динамо-Шинник | | 19 | 18 | 12 | 28 | 24 | | | | | |
| Кристалл | | | Б | 29 | 11 | 12 | | | | | |
| Беркуты Кубани | | | | | Б | 11 | | | | | |
| Химик¹ | 22 | 5 | 6 | 21 | 25 | 37 | Ю | Ю | Ю | Ю | Ю |
| ХК Челны | | | | Б | 36 | 38 | Б | Ю | Ю | Ю | Ю |
| Энергия | | | | 14 | 10 | 39 | | | | | |
| Барс | 12 | 12 | 3 | 6 | 2 | Ю | Ю | Ю | Ю | Ю | Ю |
| Молодая Гвардия | | | | | 29 | | | | | | |
| Молот | | | Б | 33 | 32 | Б | Б | | | | |
| Патриот | | | | 31 | | | | | | | |
| Татранские Волки | | | 30 | | | | | | | | |
| Төҫ | Мәғәнәһе |
| Ҡыҙыл | Харламов кубогы эйәһе |
| Һары | Вице-чемпион |
| Йәшел | Харламов кубогы ярымфиналсыһы |
| Күк | Конференция ярымфиналсыһы |
| Зәңгәр | Конференция сирекфиналсыһы |
| Һоро-күк | Плей-офф ярыштарында ҡатнаша |
| Яҡты һоро | Плей-оффта ҡатнашмай |
| Ҡара һоро | Команда миҙгелдә ҡатнашмай йә ЙХЛ беренселегендә (Б) ҡатнаша |
    ¹ 2010 йылдың июль айында «Феникс» командаһының исеме «Химик» тип үҙгәртелә.
    ² 2010 йылда ЙХК «Динамо» менән ҡушылыуға тиклем «Шериф» командаһының сығыш яһауҙар тарихы ла һанала.
    ³ Элекке исемдәре — «КРС Юниор» һәм «КРС Хэйлунцзян», быға тиклем статистика һаҡлана.
    ⁴ Мәскәүҙән «Динамо» 2019 йылда Тверь ҡалаһына күсә
    ⁵ Элекке исеме — «Атланты»

# Йәштәр хоккей лигаһы
## Индивидуаль бүләктәр

Йыл һайын Лига тамамланған чемпионаттың иң яҡшы ҡатнашыусыларын билдәләй. ЙХЛ бүләктәре беҙҙең хоккейҙың легендалары исемен йөрөтә.
* Борис Михайлов исемендә бүләк
    Бүләк «гол+пас» системаһы буйынса иң күп мәрәй йыйған уйынсыға бирелә.
* Борис Майоров исемендә бүләк
    Даими чемпионатта бөтәһенән дә күберәк шайба индергән хоккейсыға бирелә.
* Вячеслав Фетисов исемендә бүләк
    Лига фекере буйынса иң яҡшы һаҡсыға бирелә.
* Владислав Третьяк исемендә бүләк
    Чемпионаттың иң яҡшы ҡапҡасыһына бирелгән трофей.
* Владимир Юрзинов исемендә бүләк
    Команданың уңыштарына иң күп өлөш индергән тренерға бирелә.
* Виталий Давыдов исемендә бүләк
    Плей-офф серияһының иң яҡшы уйынсыһына бүләк.

# Йәштәр хоккей лигаһы
## Йәштәр клуб командалары араһында донъя кубогы

| Йыл | Үткәреү урыны | Финал | Финал | Финал | 3-ө урын өсөн уйын | 3-ө урын өсөн уйын | 3-ө урын өсөн уйын |
| Йыл | Үткәреү урыны | Еңеүсе | Иҫәп | 2-се урын | 3-сө урын | Иҫәп | 4-се урын |
| 2011 | Омск | Красная Армия | 7:2 | Энергия | Үткәрелмәне | Үткәрелмәне | Үткәрелмәне |
| 2012 | Омск | Садбери Вулвз | 2:0 | Ватерлоо Блэк Хокс | Линчёпинг | 1:0 ОТ | Динамо-Шинник |
| 2013 | Омск | Омские Ястребы | 2:0 | ХПК | Дубьюк Файтинг Сейнтс | 4:1 | Динамо-Шинник |
| 2014 | Өфө | Спартак | 2:1 Б | Толпар | Су-Сити Маскетирc | 4:3 ОТ | Динамо-Шинник |
| 2015 | Екатеринбург Түбәнге Тагил Үрге Пышма | Юргорден | 2:1 | Чайка | Чикаго Стил | 3:2 | Авто |
| 2016 | Түбәнге Кама Яр Саллы | Локо | 5:1 | Реактор | Снежные Барсы | 2:1 | Йокерит U20 |
| 2017 | Екатеринбург Үрге Пышма | Красная Армия | 4:3 | МОДО | Тршинец | 6:4 | Снежные Барсы |
| 2018 | Сочи | Локо | 3:2 | ХВ71 U20 | Оттава Кэпиталз | 2:1 Б | Ред Булл U20 |
| 2019 | Сочи | | | | | | |

# Йәштәр хоккей лигаһы
## Саҡырыу кубогы

Саҡырыу кубогында ЙХЛ чемпионатының иң көслө уйынсылары ҡатнаша. Был Континенталь хоккей лигаһының бөтә йондоҙҙар уйынына оҡшаш. 2017 йылдан башлап Саҡырыу кубогының иң яҡшы дүрт уйынсыһы КХЛ йондоҙҙар уйынында ҡатнашырға хоҡуҡ ала.
2009/10 — 6 февраль 2010, Санкт-Петербург, Боҙло һарай, Көнбайыш — Көнсығыш 6:4
2010/11 — 12 февраль 2011, Өфө, Өфө-Арена, Көнсығыш — Көнбайыш 3:2 (бул.)
2011/12 — 11 февраль 2012, Магнитогорск, Арена-Металлург, Көнбайыш — Көнсығыш 4:2
2012/13 — 23 февраль 2013, Екатеринбург, «Уралец» МКК, Көнсығыш — Көнбайыш 3:1
2013/14 — 1 февраль 2014, Төбәнге Новгород, «Нагорный» МКК, Көнбайыш — Көнсығыш 5:3
2014/15 — 31 ғинуар 2015, Череповец, Боҙло һарай, Көнбайыш — Көнсығыш 3:2 (ө.в.)
2015/16 — 13 февраля 2016, Түбәнге Кама, СМК «Нефтехимик», Көнсығыш — Көнбайыш 2:5
2016/17 — 15 ғинуар 2017, Өфө, Өфө-Арена, Көнсығыш — Көнбайыш 1:2 (бул.)
2017/18 — 11 ғинуар 2018, Астана, Барыҫ-Арена, Көнсығыш — Көнбайыш 3:7
2018/19 — 12 ғинуар 2019, Түбәнге Кама, СМК «Нефтехимик», Көнсығыш — Көнбайыш 0:2
2019/20 — 11 ғинуар 2020, Мәскәү, ВТБ Арена, Көнсығыш — Көнбайыш 0:0

# Йәштәр хоккей лигаһы
## Киләсәк кубогы

Был кубок өсөн уйында ЙХЛ чемпионатында һәм беренселегендә сығыш яһаған һәм 18 йәштән оло булмаған хоккейсылар осраша. Бындай уйын бер тапҡыр ғына 2012 йылда үткәрелә. Шул осрашыу Силәбе ҡалаһында үтә һәм Көнбайыш командаһы Көнсығышты 3:1 иҫәбе менән еңә.

# Йәштәр хоккей лигаһы
## ЙХЛ суперкубогы

Был суперкубок өсөн уйын тәүгегә 2015/2016 йылдар миҙгеле тамамланғас 2016 йылдың 30 апрелендә үтәсәк. Был уйында ЙХЛ чемпионаты һәм беренселеге чемпиондары осрашасаҡ. Уйын беренселек чемпионы майҙансығында уҙасаҡ.
2016 — Учалы, «Горняк» Учалы — «Локо» Ярославль 1:5.

# Йәштәр хоккей лигаһы
## Плей-аут

Плей-аут (йәки йыуатыу уйындары) 2011/2012 йылдар миҙгелендә үткәрелә. Был уйындарҙа плей-офф ярыштарына эләкмәгән командалар ҡатнаша. Был турнирҙың үҙенсәлеге шула: чемпионаттың тәүге этабында командалар йыйған мәрәйҙәр плей-аут уйындары башланған мәлдә үҙгәрмәй ҡалалар. Командалар үҙ конференциялағы клубтар менән өйҙә һәм ҡунаҡта икешәр уйын үткәрә. Төрлө конференциялар командалары араһында уйындар үткәрелмәй. Иң әҙ мәрәй йыйған ике команда ЙХЛ чемпионатынан төшөп ҡалалар һәм ЙХЛ беренселегенә күсәләр. Уларҙың урындарына ЙХЛ икенсе дивизионы чемпионы һәм финалисы киләләр. «Олимпия» һәм «Ладья» хоккей клубтары плей-аут һөҙөмтәләре буйынса чемпионаттан төшөп ҡалған тәүге һәм аҙаҡҡы командалар була (уларҙың урындарына «Октан» һәм «Кристалл» командалары килә).
Әммә турнир барышында ЙХЛ офисына күп төрлө ғариза килә башлай. Клубтар көйәрмәндәр яғынан ҡыҙыҡһыныу юҡлығына һәм бер ҡаланан икенсе ҡалаға күсеп йөрөү өсөн ҙур финанс түләүҙәргә зарланалар (даими чемпионатта һәм плей-офф уйындарында бөтә күсеүҙәр сығымдарын лига үҙе түләй ине, ә плей-аутта клубтары үҙҙәре сығымдарҙы ҡапларға тейеш була). Ошо бөтә фекер-уйҙар һөҙөмтәләре буйынса Лига етәкселеге ярыш регламентына үҙгәртеүҙәр индерергә хәл итә, һәм плей-аут бөтөрөлә.

# Йәштәр хоккей лигаһы
## Йәштәр хоккей лигаһы беренселеге

2011 йылдың 1 июнендә «Юғары хоккей лигаһы» коммерциялы булмаған партнёрлыҡ ағзаларының сиратлы йыл йыйылышында ошондай ҡарар ҡабул ителә: киләһе миҙгелдән һәр клубтың Йәштәр хоккей лигаһында йәштәр командаһы булыуы мотлаҡ. Шул уҡ йылдың 27 июнендә ЙХЛ клубтарының дөйөм йыйылышында «Б төркөмөн» барлыҡҡа килтереү һәм был дивизион командалары араһында турнирҙы үткәрергә хәл итәләр. Тәүге миҙгел 2011 йылдың 20 сентябрендә башлана. Шул беренселектә 19 команда ҡатнаша.
Беренселектең плей-офф серияһы еңеүсеһенә Региондар кубогы тапшырыла. 2015/16 йылдар миҙгелендә беренселектә 24 команда ҡатнашасаҡ. Был миҙгел тамамланғас ЙХЛ беренселеген үткәреү хоҡуҡтары Рәсәй хоккей федерацияһына күсә һәм ЙХЛ беренселеге урынына Милли йәштәр хоккей лигаһы нигеҙләнә.
| Миҙгел | Региондар кубогын яулаусы | Финалсы | Бронза миҙалсы | 4-се урын |
| 2011/12 | «Октан» Пермь | «Кристалл» Бердск | «Батыр» Нефтекама | «Дизелист» Пенза |
| 2012/13 | «Юниор» Ҡурған | «Батыр» Нефтекама | «Спутник» Әлмәт | «Олимпия» Кирово-Чепецк |
| 2013/14 | «Беркуты Кубани» Краснодар | «Локо-Юниор» Ярославль | «Мечел» Силәбе | «Спутник» Әлмәт |
| 2014/15 | «Россошь» Россошь | «Горняк» Учалы | «Батыр» Нефтекама | Юҡ* |
| 2014/15 | «Россошь» Россошь | «Горняк» Учалы | «Зеленоград» Мәскәү | Юҡ* |
| 2015/16 | «Горняк» Учалы | «Россошь» Россошь | «Локо-Юниор» Ярославль | «Челны» Яр Саллы |
    * 2014/2015 йылдар миҙгелендә ярымфиналдарҙа еңелгән ике команда ла бронза миҙалдары менән бүләкләнә.
    Командалар үҙ конференцияһында ғына уйнағас, даими миҙгел еңеүсеһе билдәләнмәй

# Йәштәр хоккей лигаһы
## Йәштәр хоккей лигаһы беренселеге
### Командалар алмашыныуы

| Миҙгел | Беренселектән киләләр | Беренселеккә күсәләр |
| 2011/12 | Кристалл, Октан | Ладья, Олимпия |
| 2012/13 | Юниор, Ладья, Олимпия, Челны | — |
| 2013/14 | Беркуты Кубани | Молот |
| 2014/15 | Динамо-Раубичи | Челны |
| 2015/16 | Алтай, Спутник | |

# Йәштәр хоккей лигаһы
## Ҡыҙыҡлы мәғлүмәт

* 2016 йылдың 8 ғинуарында ЙХЛ даими чемпионатының уйынында «Ирбис» хоккейсыһы Виктор Шахворостов уйын башланыуынан һуң 3.05 секунд үткәс гол индерә. Был донъя хоккейының рәсми уйындарында иң тиҙ индерелгән шайба була.
* 2017 йылдың 17 мартында Көнсығыш конференцияның сирекфиналында «Белые Медведи» һәм «Ирбис» хоккей клубтары араһында уйын 119 минут һәм 59 секунд үткәс кенә тамамлана — был ЙХЛ тарихында уйындың оҙонлоғо буйынса иң оҙоно була.
* 2018 йылда Йәштәр хоккей лигаһы Студенттар хоккей лигаһы менән «Уҡы! Уйна! Яҡшыраҡ бул!» тигән программаны башлап ебәрә. Уның ярҙамында ЙХЛ-да карьераһын тамамлаған уйынсылар үҙенә Юғары уҡыу йортон һайлай һәм шунда хоккей менән шөғөлләнә ала.